Santa Cruz Island

Santa Cruz Island (opprinnelsesnavn på chumash: Limuw eller Michumash) er den største av Kanaløyene i Sør-California, og dermed også den største øya i California.

Øya utgjør en stor del av Channel Islands nasjonalpark og kalles ofte Nord-Amerikas Galápagos ettersom øya har mange plante- og dyrearter som kun finnes her. Geografisk er Santa Cruz kjent for sine bratte klipper langs kysten og de mange hulene langs havet og på land. Det finnes flere strender på øya, deriblant sandstranden i Potato Harbor eller steinstranden i Scorpions Harbor. 

Arkeologiske funn viser at øya har vært bebodd i over 9000 år, mest sannsynlig var det chumash-indianerne som bosatte seg på øya først.

Santa Cruz Island er en del av Santa Barbara fylke og ligger 40 km vest for Ventura.

Referanser 

Øyer i California
Øyer i Stillehavet
Santa Barbara County